OSNOVNA ŠKOLA SAMOBOR

SAMOBOR, Stražnička 14

Z A P I S N I K

sa VII. sjednice Vijeća roditelja Osnovne škole Samobor, Samobor, Stražnička 14, održane 11.rujna 2014. godine u 18,00 sati.

**NAZOČNI:** Gosp. Roberto Antolović, gđa Marija Matijašić, gđa Vedrana Rogić Likić, Gđa Helen Ružić, gđa Iva Antolović Glavač, gđa Gordana Moguš, gđa Ivana Prčić, gđa Sanja Komočar, gđa Mirjana Komočar Ljubić, gđa Tatjana Petrović Sladetić, gosp. Ivan Vitko, gosp. Hrvoje Šek, gđa Ljiljana Buneta Jurić , gosp. Goran Markuš, gđa Maja Vrbančić, gđa Kristina Urbanc, gđa Danijela Gračanin, gosp. Mario Dutković

OSTALI NAZOČNI: gosp. Ivan Knežić, gđa Suzana Halić, gđi Maja Karlo, gosp. Sven Pfeifer, gđa Marijeta Ranogajec Kukulj, gosp. Saša Kolman, gđa Daniela Medved, gđa Aleksandra Grbić Leci

ZAPISNIČAR: gđa Daniela Medved

Gosp. Predsjednik je pozdravio nazočne članove Vijeća roditelja i Školskog odbora i predložio:

DNEVNI RED:

1. Prijedlog školskog kurikula

2. Prijedlog Godišnjeg plana i programa rada škole za školsku godinu 2014./2015.

3. Plan rada Vijeća roditelja

4. Razno

Predloženi je dnevni red jednoglasno prihvaćen.

Ad.1

Gosp. predsjednik, podsjetio je nazočne o potrebi donošenja plana rada Vijeća roditelja za školsku godinu 2014./2015. koji je sastavni dio Godišnjeg plana i program rada Škole. Gđa Ranogajec Kukulj je naglasila da je to popis poslova utvrđenih Zakonom o odgoju i obrazovanju u osnovnoj i srednjoj školi i Statutom škole.

Prihvaćen plan rada Vijeća roditelja u školskoj godini 2014./2015.

Ad 2.

Gosp. predsjednik predao je riječ gđi Ranogajec Kukulj kako bi upoznala nazočne sa prijedlogom školskog kurikula.

Pomoću prezentacije upoznala je nazočne sa svrhom školskog kurikula koji će biti na web stranici škole. Ukazala je na odrednice koje proizlaze iz kurikula a utvrđene su Zakonom o odgoju i obrazovanju u osnovnoj i srednjoj školi. Objasnila je da školski kurikul daje prostora i slobodu učiteljima u samostalnom kreiranju nastave te da se njime utvrđuje dugoročni i kratkoročni plan i program škole, a donosi se na temelju nacionalnog kurikula te nastavnog plana i programa. Školski kurikul određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama Hrvatskog nacionalnog obrazovnog standarda. Naglasila je da se samo planirano kurikulom može provoditi tijekom školske godine.

Nakon izlaganja, gosp. predsjednik otvorio je raspravu.

Članovi Vijeća roditelja složili su se s prijedlogom školskog kurikula.

Ad 3.

Gosp. predsjednik predao je riječ gđi Ranogajec Kukulj da upozna nazočne sa prijedlogom Godišnjeg plana i programa rada škole za školsku godinu 2014./2015.

Gđa v.d. ravnatelj izložila je prijedlog Godišnjeg plana i programa rada za školsku godinu 2014./2015. po područjima. Upoznala je nazočne sa zahtjevima za suglasnost prema nadležnom Ministarstvu za povećanje učenika za pripremnu nastavu. Podsjetila je na uvođenje e-dnevnika u više razrede u matičnoj školi i niže razrede područnih škola te na problematiku pomanjkanja prostora i prolongiranjem izgradnje sportske dvorane do daljnjega. Upoznala je nazočne sa školskim razvojnim planom za školsku godinu 2014./2015.

Nakon konstruktivne rasprave svih nazočnih članova prijedlog Godišnjeg plana i programa rada škole za školsku godinu 2014./2015. podržan.

Ad 4.

Predsjednik Vijeća roditelja Roberto Antolović ukazao je na problem rasporeda sati i preklapanje izborne nastave i izvanškolskih aktivnosti učenika. Predložio je da se raspored pokuša prilagoditi izvanškolskim aktivnostima te da ispitivanja pojedinih predmeta ne budu ponedjeljkom kao do sada jer mnoga djeca upravo vikendima sudjeluju na natjecanjima vezanim za svoje izvanškolske aktivnosti.

Roditelj Markuš je postavio pitanje hoće li se izborna nastava iz vjeronauka održavati na isti način kao i prošle godine kada se nastojalo da se vjeronauk održava prvi ili posljednji sat, što je odgovaralo i roditeljima i učenicima.

Gđa Ranogajec Kukulj se složila s primjedbama i odgovorila da će se nastojati uskladiti i izaći u susret ali u skladu s poteškoćama s kojima se škola susreće; nedostatak prostora, puno rada u međusmjeni i sl.

Gđ. Gajšak Rossini se osvrnuo na korelaciju satnice izborne nastave informatike i glazbene škole te pitala može li učenik polaziti nastavu informatike s nekim drugim paralelnim odjeljenjem.

Gđa Ranogajec Kukulj nije mogla odmah odgovoriti i zamolila je da se roditelj svakako obrati pisanom zamolbom na Upravu škole gdje će se one ozbiljno razmotriti.

Gđa Ružić je podsjetila na potrebu izgradnje nadstrešnice nad đačkim ulazom a gđa Ranogajec Kukulj je napomenula kako postoji i potreba za osiguravanjem prostora za svakog učenika u vidu ormarića koji bi služio istovremeno kao garderobni ali i prostor za odlaganje opreme za TZK LK i sl. Za tu bi se priliku mogao organizirati darovni koncert učitelja učenicima koji se unutar škole počeo organizirati uoči Dana učitelja.

V.d.ravnateljice je predložila da se organizira dobrotvorni koncert . Koncert bi organizirali učitelji za učenike. Prikupljena sredstva služila bi u svrhu nabavke ormarića za školsku opremu za razne namjene npr. pojedinačni ormarići za svakog učenika u koje bi se mogla smjestiti i oprema za TZK, likovni i dr. Ideja je prihvaćena sa simpatijama.

Roditelji su postavili pitanje o radovima vezanim za obnovu školske dvorane o čemu se povela rasprava s raznim razmišljanjima roditelja i predstavnika Učiteljskog vijeća.

Predsjednik Roberto Antolović je izvijestio u kojoj je fazi obnova tj. rekao da je predana dokumentacija na Ministarstvo i da su u suradnji s Gradom koji još prikuplja određenu dopunu dokumentacije.

Gđa Ranogajec Kukulj je navela da je i sama angažirana da se procedura ubrza i da redovito šalje požurnice Gradu. ...

Predsjednik Roberto Antolović smatra da ukoliko se Ministarstvo ne očituje u nekom razumnom roku ili ukoliko se ne odobre sredstva, o problematici treba izvijestiti javnost.

Roditelji su izrazili zabrinutost oko sigurnosti postojeće dvorane i postavili pitanje bi li se uopće smjela održavati nastava u postojećoj dvorani i oko toga se slažu i roditelji i učitelji. Svi zajedno su mišljenja da se treba zatražiti očitovanje mjerodavne treće strane tj. ustanove koja bi ispitala sigurnost i utvrdila pravo stanje.

Zaključak Predsjednika i Vijeća roditelja je da se traži pismeno očitovanje Škole i v.d.ravnateljice u vezi sportske dvorane u što kraćem roku, a ostale roditelje moli se da daju prijedloge na koje načine mogu pomoći i riješiti problem. Predsjednik će o očitovanju škole članove Vijeća roditelja izvijestiti elektroničkom poštom.

Rad članova Vijeća roditelja završen je u 19.45 h.

Zapisnika sastavila: Predsjedavajući:

Daniela Medved Roberto Antolović